wickkiey/tamil-wikipedia-markdown huggingface dataset:
# காக்கை விடு தூது

**காக்கை விடு தூது** என்று பொதுவாக அறியப்படும் நூல் தூது சிற்றிலக்கிய வடிவில் அமைந்த ஒருநூல். க. வெள்ளைவாரணனார் எழுதிய இந்நூல் 1939-ஆம் ஆண்டு இயற்றப்பட்டது. இந்நூலின் 1987-ஆம் ஆண்டுப் பதிப்பில் இந்நூலுக்குச் "சென்னை மாநில முதலமைச்சர் ச. இராசகோபாலாச்சாரியாரிடத்து வெண்கோழியுய்த்த காக்கை விடு தூது" என்னும் நீண்ட பெயர் காணப்படுகிறது. ஆசிரியர் இந்நூலைப் பாந்தளூர் வெண்கோழியார் என்னும் பெயரில் வெளியிட்டுள்ளார்.  

## வரலாற்றுப் பின்னணி
இந்தியா ஆங்கிலேயரிடமிருந்து விடுதலை பெறுவதற்கு முன்னர்ச் சென்னை மாகாணத்துக்கு இடம்பெற்ற தேர்தலில் காங்கிரசுக் கட்சி வெற்றி பெற்று ஆட்சி அமைத்தது. இராசாசி என அழைக்கப்பட்ட ச. இராசகோபாலாச்சாரியார் முதலமைச்சர் ஆனார். அக்காலத்தில் சென்னை மாகாணத்தில், உயர்நிலைப் பள்ளிகளில் ஆங்கிலம் பயிற்று மொழியாக இருந்தது. தமிழ் மொழி கட்டாய பாடமாகப் பயிற்றப்படவில்லை. ஆனால் இராசாசி இந்தியைக் கட்டாய பாடம் ஆக்கினார். தமிழ்த் தலைவர்களும், தமிழறிஞர்களும் இதற்குக் கடும் எதிர்ப்புத் தெரிவித்தும் அரசாங்கம் தனது திட்டத்தைக் கைவிடவில்லை. இந்தச் சூழலிலேயே இந்நூல் எழுதப்பட்டது. முதலில் இது, தமிழ்ப் பொழில், விடுதலை, திராவிடநாடு போன்ற பத்திரிகைகளில் வெளியானது. இதன் இரண்டாவது பதிப்பு 1987-ஆம் ஆண்டில் வெளியானது.
# கூளப்பநாயக்கன் விறலிவிடு தூது

**கூளப்பநாயக்கன் விறலிவிடு தூது** என்பது 17 ஆம் நூற்றாண்டில் எழுதப்பட்ட தூது வகையைச் சார்ந்த சிற்றிலக்கிய நூல் ஆகும். 1728ல் நிலக்கோட்டை என்னும் சிற்றரசை ஆண்டுவந்த கூளப்பநாயக்கன் என்பவரே இந்த நூலின் பாட்டுடைத் தலைவன். அக்காலத்தில் வாழ்ந்த சுப்பிரதீப கவிராயர் என்பவரே இந்நூலின் ஆசிரியர். அக்காலத்துச் சிற்றரசர்களினதும், பாளையக்காரரினதும் ரசனைக்கு ஏற்ப, விரகம், காதல், காமம் ஆகியவற்றின் ஒரு கலவையாக இந்த நூல் அமைந்துள்ளது. இது ஒரு அகத் தூது நூல் ஆகும்.  

அகத்தூது இலக்கியங்களில், தலைவனோ தலைவியோ மற்றவரிடம், விலங்குகள், பறவைகள், உயிரற்ற பொருட்கள், மனிதர்கள் ஆகியவற்றைத் தூதாக அனுப்புகின்றனர். விறலிவிடு தூது இலக்கியங்களில் விறலியர் எனப்படும் பாணர்குலப் பெண்கள் தூது செல்வதாகச் சொல்லப்பட்டிருக்கும். பொதுவான விறலிவிடு தூது இலக்கியங்களின் இலக்கணத்துக்கு ஏற்ப இந்நூலிலும் ஆண்மகன் சிற்றின்பம் துய்ப்பதற்காகத் தாசிகளை நாடிச்செல்வதும், அவர்களிடம் பொருள் முழுவதையும் இழந்து, அவமானப்படுவதும், பின்னர் மனைவியைச் சேரவேண்டி விறலியரை அவளிடம் தூது அனுப்புவதும், இறுதியில் அவன் குடும்பத்துடன் இன்புற்று வாழ்வதும் சொல்லப்படுகிறது.  

இத்தகைய இலக்கியங்களில் காணப்படுவது போலவே இந்த நூலிலும் சிற்றின்ப ரசம் ததும்பும் பாடல்கள் காணப்படுகின்றன. அக்காலத்துத் தாசிப் பெண்களின் ஆடையணிகள் குறித்த விபரங்கள் காணப்படுகின்றன. அதே வேளை அக்காலத்துக் கலை, இலக்கியம், பண்பாடு, அரசியல் என்பவை குறித்த தகவல்களையும் இந்நூலில் இருந்து ஓரளவுக்கு அறிந்துகொள்ள முடிகிறது.  

## உசாத்துணைகள்
- கூளப்பநாயக்கன் விறலிவிடு தூது: கிளுகிளுப்பான தமிழ்த் தூது இலக்கியம்
- முரளீதரன், சு., விறலிவிடு தூது நூல்கள் புலப்படுத்தும் உண்மைகள்: நூல் அறிமுகம், திண்ணை இணைய இதழ்,
# சுப்பிரதீபக் கவிராயர்

**சுப்பிரதீபக் கவிராயர்** என்பவர், 18 ஆம் நூற்றாண்டில் வாழ்ந்த ஒரு புலவர். மதுரையைச் சேர்ந்தவர். தேம்பாவணி என்னும் நூலை எழுதியதாகக் கருதப்படும் வீரமாமுனிவர் என அறியப்படும் கிறித்தவப் பாதிரியாரான கான்சுடன்டைன் சோசேப்பு பெசுக்கி என்பவருக்குத் தமிழ் கற்பித்தவர் இவரே. தேம்பாவணியின் கதையை வீரமாமுனிவர் சொல்ல, அதைப் பாடலாக எழுதியவர் சுப்பிரதீபக் கவிராயரே என்ற கருத்தும் உண்டு. வீரமாமுனிவரின் தூண்டுதலால் இவர் கிறித்தவராக மதம் மாறினார்.  

18 ஆம் நூற்றாண்டின் முற்பகுதியில் நிலக்கோட்டையை ஆண்ட பாளையக்காரரான கூளப்பநாயக்கரைப் பாட்டுடைத் தலைவனாகக் கொண்டு கூளப்பநாயக்கன் காதல், கூளப்பநாயக்கன் விறலிவிடு தூது ஆகிய நூல்களை இவர் இயற்றியுள்ளார்.  

## உசாத்துணைகள்
# 2015 சனா மசூதிக் குண்டுவெடிப்புகள்


**2015 சனா மசூதிக் குண்டுவெடிப்புகள்** (2015 Sana'a mosque bombings) என்பது ஏமன் தலைநகர் சனாவிலுள்ள மசூதியின் மீது 20 மார்ச் 2015 அன்று நடத்தப்பட்ட நான்கு தற்கொலைத் தாக்குதல்களைக் குறிப்பதாகும். அல்-பதர் மற்றும் அல்-ஹசாஹூஷ் ஆகிய மசூதிகளின் மீது வெள்ளிக்கிழமை மதிய பிரார்த்தனை நேரத்தில் இத்தாக்குதல் நிகழ்த்தப்பட்டது. இத்தாக்குதலில் 137 பேர் கொல்லப்பட்டனர் மற்றும் 350 அதிகமானோர் காயமடைந்தனர். தாக்குதலுக்கு உள்ளான மசூதிகள் சியா இசுலாம் பிரிவினரின் வழிபாட்டிடமாகும். இத்தாக்குதலுக்கு இராக்கிலும் சாமிலும் இசுலாமிய அரசு எனும் தீவிரவாத அமைப்பு பொறுப்பேற்று கொண்டுள்ளது. இத்தாக்குதலை நடத்திய இராக்கிலும் சாமிலும் இசுலாமிய அரசு எனில், ஏமனில் இவ்வமைப்பால் நடத்தப்பட்ட முதல் தாக்குதல் இதுவாகும்.
# தமிழ்ப் பொழில் (இதழ்)

**தமிழ்ப் பொழில்** என்பது, 20 ஆம் நூற்றாண்டின் முற்பகுதியில் கரந்தைத் தமிழ்ச் சங்கத்தினால் தொடங்கப்பட்ட ஒரு மாத இதழ் ஆகும்.  

## நோக்கம்
கரந்தைத் தமிழ்ச் சங்கத்தின் நோக்கங்களை மக்களுக்கு அறிவித்து, அந்நோக்கங்களை நிறைவேற்றுவதில் அவர்களின் உதவியைப் பெற்றுக்கொள்ளல், தமிழரையும், தமிழ் மொழியையும் இழிவு செய்து வரலாற்றைத் திரித்து எழுதிவருவதற்கு எதிர்ப்புத் தெரிவித்து நியாயத்தை நிலை நாட்டுதல், மேல்நாட்டு நூல்களைத் தமிழுக்குக் கொண்டு வருதல் போன்ற நோக்கங்களுக்காகவே இவ்விதழ் தொடங்கப்பட்டது.  

## வரலாறு
கரந்தைத் தமிழ்ச் சங்கம் தமிழ் அறிஞர்களால் 1911 ஆம் ஆண்டில் தொடங்கப்பட்டது. தொடங்கி மூன்று ஆண்டுகளுக்கு உள்ளாகவே, மாத இதழ் ஒன்றின் தேவை உணரப்பட்டது. இதற்காக ஒரு குழுவும் நியமிக்கப்பட்டது. அரசாங்கத்தின் அனுமதி பெறுவதற்கும் நிதி திரட்டுவதற்குமான முயற்சிகள் மேற்கொள்ளப்பட்டன. 1919 ஆம் ஆண்டில் இதழுக்குத் தமிழ்ப் பொழில் என்ற பெயரும் இடப்பட்டது. ஆனாலும், நிதித் தேவை உள்ளிட்ட பல்வேறு காரணங்களால் 1913ல் சங்கத்தின் முதல் தலைவர் உமாமகேசுவரனாரினால் தொடங்கப்பட்ட இம்முயற்சி தடைப்பட்டு வந்தது. 1925 ஆம் ஆண்டு சித்திரை மாதம் தமிழ்ப் பொழிலின் முதல் இதழ் வெளியானது. தமிழ்ப் பொழிலின் முதல் ஆசிரியர் கவிஞர் அரங்கவெங்கடாசலம் பிள்ளை ஆவார்.  

## உசாத்துணைகள்
- கரந்தை ஜெயக்குமாரின் வலைப்பூ, 26 ஜூலை 2013 ஆம் தேதியிட்ட பதிவு]. 21-3-2015 அன்று பார்க்கப்பட்டது.
# நாஞ்சிங்



**நான்கிங்** அல்லது **நான்ஜிங்** (Nanjing) (; ) சீனாவின் கிழக்குப் பகுதியில் அமைந்த ஜியாங்சு மாகாணத்தின் தலைநகர் ஆகும்.  
சீனாவின் வரலாறு மற்றும் கலாசாரத்தில் முக்கிய இடம் வகித்த நான்கிங் நகரம், சீனாவின் வரலாற்றுத் தலைநகர் என்று அறியப்படுகிறது.  
கீழ் யாங்கிடிசு ஆற்றின் வடிநிலப் பரப்பில் அமைந்துள்ளது.  
ஆறு சீன அரச குலங்களின் தலைநகராக நான்கிங் விளங்கியது. 1912-1949ஆம் ஆண்டு முடிய மக்கள் சீனத்தின் தலைநகராக விளங்கியது. சீனாவின் 15 துணை மாகாண நகரங்களில் நான்கிங் நகரமும் ஒன்றாகும்.  
நாங்கிங் நகரம், சீனாவின் கல்வி, ஆய்வு, போக்குவரத்து, சுற்றுலாத் துறைகளில் மையமாக உள்ளது. 2014ஆம் ஆண்டில் கோடை ஒலிம்பிக் விளையாட்டுகள் நடத்திய பெருமை, நான்கிங் நகருக்கு உண்டு.  

நான்கிங் நகரத்தின் மக்கட்தொகை 8.16 மில்லியன். and a urban population of 6.55 million, சாங்காய் நகரத்திற்கு அடுத்து, நாங்கிங் நகரம், கிழக்கு சீனாவின் பெரிய வணிக மையமாக திகழ்கிறது.  

## புவியியல்
யாங்கிடிசு ஆற்றின் வடிநிலத்தில் அமைந்த நாங்கிங் 6598, சதுர கிலோ மீட்டர் பரப்பளவு கொண்ட நகரம்; சீனாவின் பெரிய பொருளாதார சிறப்பு மண்டலத்தில் அமைந்துள்ளது.  

நாங்கிங் நகரம் சீனாவின் கிழக்கு மற்றும் மேற்கு வாயிலாக அமைந்துள்ளது. மேலும் சீனாவின் வடக்கு மற்றும் தெற்கு தொண்டையாக அமைந்துள்ளது.  

## சீனக்குடியரசின் தலைநகராக நாங்கிங்

நாங்கிங் புரட்சியின் முடிவில் சன் –யாட்- சென் தலைமையில் சீன மக்கள் குடியரசு (1912–1921) ஆட்சி சனவரி 1912இல் நிறுவப்பட்டது. அப்போது நாங்கிங் நகரம் சீன நாட்டின் புதிய தலைநகராக விளங்கியது.  

1927ஆம் ஆண்டில் குவாமிங்டன் கட்சியின் தலைமைப் படைத்தலைவர் சியாங் கை சேக் (Chiang Kai-shek), சீனாவின் தலைநகரை பெய்ஜிங் நகரத்திலிருந்து மீண்டும் நாங்கிங் நகரத்திற்கு மாற்றினார்.  
இரண்டாம் சீனா-ஜப்பான் போரில், 1931இல், ஜப்பான் மஞ்சூரியாவை கைப்பற்றிய பின், 1937இல் சீனாவின் நாங்கிங் நகரைப் கைப்பற்றி முன்று இலட்சம் சீன மக்களை இரக்கமின்றி படுகொலை செய்தது. 13 திசம்பர் 1937இல் நடந்த இந்நிகழ்வை நாங்கிங் படுகொலைகள் என்பர். இப்போருக்குப் பின் சீனாவிற்கும் ஜப்பானுக்கும் இடையே நாஞ்சிங் உடன்படிக்கை ஏற்பட்டது.  

## நிர்வாகம்
நாங்கிங் நகர சீன பொது உடமைக் கட்சிக் குழுவின் செயலாளர், நாங்கிங் மக்கள் அரசு என்ற அமைப்பின் ஆளுனராகவும் மேயராகவும் செயல்படுகிறார்.  
நாங்கிங் நகரம் 11 மாவட்டங்களைக் கொண்டது  

## பொருளாதாரம்
மின் சாதனங்கள், கார் உற்பத்தி, பெட்ரோலிய பொருள் உற்பத்தி, இரும்பு மற்று எஃகு உற்பத்திகளுக்கு பெயர் பெற்ற நகரம்.  

## அடிக்குறிப்புகள்
# கொடைக்கானல் காட்டுயிர் உய்விடம்

**கொடைக்கானல் காட்டுயிர் உய்விடம்** (Kodaikanal Wildlife Sanctuary)  
என்பது பழனி மலைகள் காட்டுப் பகுதியில் அமைந்துள்ளது. 20ஆண்டுகாலப் பரிந்துரைகளுக்குப் பிறகு 2013இல் துவக்கப்பட்டது.  

## அமைவிடம்
இவ் உய்விடம் திண்டுக்கல்,தேனி மாவட்டப் பகுதியில் 608.95 சதுர கி.மீ. பரப்பளவில் அமைந்துள்ளது.  
## காட்டுவகைகள்
முட்புதர் காடு, இலையுதிர் காடு, பசுமைமாறாக் காடு, ஈர இலைக்காடு, மழைக்காடு, சோலைக்காடு, மலையுச்சிப் புல்வெளி எனப் பலவகையான காடுகள் உள்ளன.  

## உயிரினங்கள்
யானை, வேங்கைப் புலி,சிறுத்தை, செந்நாய்,கரடி,வரையாடு, நரை அண‍ல்,மலபார் மலையணில்,கடமான் அல்லது மிளா, கேளையாடு,காட்டெருது உள்ளிட்ட பல வகை பாலூட்டி இனங்களும் பல அரியவகைத் தாவர இனங்களும், 100 வகை பறவையினங்களும் இங்கு காணப்படுகின்றன. மேற்குத் தொடர்ச்சி மலையின் ஓரிடவாழ் பறவைகளான நீலகிரி காட்டுப்புறா, நீலகிரி நெட்டைக்காலி, குட்டை இறக்கையன் போன்ற அரியவகைப் பறவைகளும் இப்பகுதியில் பதிவு செய்யப்பட்டுள்ளன.  

## மேற்கோள்
# மார்கரெட் கசின்சு

**மார்கரெட் எலிசபெத் கசின்சு** (*Margaret Elizabeth Cousins*), *பிறந்தபோது* **கில்லெசுப்பி** (*Gillespie*) பரவலாக **கிரெட்டா கசின்சு** (7 அக்டோபர் 1878–11 மார்ச் 1954) ஐரிய-இந்திய கல்வியாளரும், மகளிர் வாக்குரிமைப் போராளியும் பிரம்ம ஞானியுமாவார். இவர் 1927ஆம் ஆண்டில் அனைத்திந்திய மகளிர் மாநாட்டை (AIWC) நிறுவினார். கவிஞரும் இலக்கிய விசிறியுமான ஜேம்சு கசின்சின் மனைவியான மார்கரெட், தன் கணவருடன் 1915ஆம் ஆண்டில் இந்தியாவில் குடியேறினார். பெப்ரவரி 1919இல் இரவீந்திரநாத் தாகூர் மதனப்பள்ளி கல்லூரிக்கு வருகை புரிந்தபோது, இந்திய நாட்டுப்பண்ணான "ஜன கண மனவிற்கு" இவர் இசையமைத்தார்.  

## வாழ்க்கை வரலாறு
மார்கரெட் கில்லெசுப்பியாக ரோசுகாம்மன் கவுன்ட்டியில் பாய்ல் நகரில் ஐரிய சீர்திருத்த கிறித்துவக் குடும்பத்தில் பிறந்தார். தொடக்கக் கல்வியை உள்ளூரிலும் டெர்ரியிலும் பயின்றார். டப்ளினிலுள்ள அயர்லாந்து இரோயல் பல்கலைக்கழகத்தில் இசை பயின்று 1902இல் பட்டப்படிப்பை முடித்தார். பின்னர் அங்கேயே இசை ஆசிரியையாகப் பணியாற்றினார். மாணவப் பருவத்திலேயே கவிஞரான ஜேம்சு கசின்சின் இரசிகையான மார்கரெட் 1903இல் அவரை திருமணம் புரிந்தார். இவ்விணையர் சோசலிசம், தாவர உணவுமுறை, உளம் சார்ந்த ஆய்வுகளில் ஈடுபட்டனர். 1906இல் மான்செஸ்டரில் மகளிர் தேசிய மாநாட்டில் கலந்துகொண்ட மார்கரெட் அதன் அயர்லாந்து கிளையில் உறுப்பினராகச் சேர்ந்து கொண்டார். 1907இல் இலண்டனில் நடந்த பிரம்மஞான சபையின் கூட்டத்திற்கு கணவன், மனைவி இருவரும் கலந்து கொண்டனர். இலண்டனில் பெண் வாக்குரிமை போராளிகளுடனும் தாவர உணவு செயற்பாட்டாளர்களுடனும் தேசிய உடலாய்வு அறுவைக்கு எதிர்ப்பாளர்களுடனும் இணைந்து பணியாற்றினார். 1910இல் பிரித்தானியப் பிரதமரிடம் தீர்மானத்தைக் கொடுக்க மக்களவை நோக்கி அணிவகுத்த மகளிர் பேரணியில் பங்கேற்றார். இதில் 119 பெண்கள் கைது செய்யப்பட்டனர்; 50 பேருக்கு மருத்துவ உதவி தேவைப்பட்டது. கைது செய்யப்பட்ட கசின்சு ஒருமாத சிறைத்தண்டனை பெற்றார்.  

## படைப்புகள்
- *தி அவேக்கனிங் ஆப் ஏசியன் விமன்ஹுட்*, 1922 - (ஆசியப் பெண்மையின் விழிப்பு)
- *த மியூசிக் ஆப் ஓரியன்ட் அன்ட் ஆக்சிடென்ட்; எசேசு டுவர்ட்சு மியூட்சுவல் அண்டர்சுடாண்டிங்சு*, 1935 - கீழை மற்றும் மேலை பண்பாடுகளின் இசை; பரஸ்பர புரிந்துணர்வைக் குறித்துக் கட்டுரைகள்)
- *இண்டியன் விமன்ஹுட் டுடே*, 1941 (இந்தியப் பெண்மை இன்று)
- (ஜேம்சு கசின்சுடன்) *வீ டூ டுகெதர்*, சென்னை: கணேஷ், 1950 (நாங்கள் இருவரும் இணைந்து)

## மேற்சான்றுகள்
# பெண்கள் சந்திப்பு



**பெண்கள் சந்திப்பு** என்பது பெண்கள் மனம்விட்டுப் பேசுவதற்கான தனித்த ஒரு வெளியின் அவசியத்தை உணர்ந்த புகலிடப் பெண்களின் முயற்சியில் 1990 இல் சேர்மனியின் கேர்ண் நகரில் உருவாக்கம் பெற்ற பெண்களின் ஒரு சந்திப்பு நிகழ்வாகும். இச்சந்திப்பானது ஆரம்பகாலங்களில் சேர்மனியில் மட்டுமே நடைபெற்று வந்தது. காலப்போக்கில் ஐரோப்பாவின் மற்றைய நாடுகளுக்கும், கனடாவிற்கும் என சற்று விரிவடைந்தது. சுமார் 25 வருடங்களாக தொடர்ந்து வரும் இப் பெண்கள் சந்திப்பானது 2014 வரை 31 சந்திப்புக்களை நிகழ்த்தியுள்ளது.  

## பேசுபொருள்கள்
- பெண்கள் மீதான குடும்ப வன்முறைகள்
- மத்திய கிழக்கு நாடுகளில் பணிபுரியும் பெண்களின் அவலம்

## பெண்கள் சந்திப்பு இடம்பெற்ற நாடுகள்
- செருமனி, காரளசிறூகே - 2002
- பிரான்சு - 23ஆவது பெண்கள் சந்திப்பு - 9.10.2004-10.10.2004
- இலண்டன் - 24ஆவது பெண்கள் சந்திப்பு - 2005
- பிரான்சு - 26ஆவது பெண்கள் சந்திப்பு
- கனடா - 27ஆவது பெண்கள் சந்திப்பு - 2008
- சுவிசு - 28ஆவது பெண்கள் சந்திப்பு - 2009
- செருமனி, பேர்லின் - 29ஆவது பெண்கள் சந்திப்பு - 11.12.2010
- பிரான்சு - 30ஆவது பெண்கள் சந்திப்பு- 12.10.2013
- இலண்டன் - 31ஆவது பெண்கள் சந்திப்பு - 2014

## பெண்கள் சந்திப்பு பற்றிய கருத்துகள்

## 24 வது பெண்கள் சந்திப்பு
24 வது பெண்கள் சந்திப்பு ஒக்டோபர் 2005 இல் 15,16ம் திகதிகளில் இராஜேஸ்வரி பாலசுப்ரமணியம் தலைமையில் லண்டனில் நடைபெற்றது. இச் சந்திப்பில் இலங்கை, இந்தியா, கனடா, சுவிஸ், ஜெர்மனி, பிரான்ஸ், இலண்டன், கொலண்ட் ஆகிய நாடுகளிலிருந்து 45க்கும் மேற்பட்ட பெண்கள் கலந்து கொண்டிருந்தனர். எழுத்தாளர்கள், நாடக குறும்பட தயாரிப்பாளர்கள், ஓவியத்துறையைச் சாந்தவர்கள், கவிஞர்கள் உள்ளடங்கலாக ஆர்வலர்கள் சிலரும் கலந்து கொண்டனர். சிறப்பு பங்களிப்பாளர்களாக இலங்கையிலிருந்து ஓவியையும், எழுத்தாளரும், தென்கிழக்காசிய பெண்கள் அமைப்பின் இலங்கைக்கான தலைமைப் பதவியை வகிப்பவருமான கமலா வாசுகி, மற்றும் தினக்குரல் பத்திரிகையின் பெண்கள் பகுதி பதில் ஆசிரியரும், ஊடகவியலாளருமான தேவகெளரி ஆகியோரும் இந்தியாவிலிருந்து கவிஞரும், பாரதி இலக்கிய சங்கத்தின் செயலாளருமான திலகபாமாவும் இச் சந்திப்பில் கலந்து கொண்டிருந்தனர்.
# கருப்புப் பணம் (இந்தியா)


**கருப்பு பணம்** எனில் (Indian Black Money), இந்திய அரசு மற்றும் மாநில அரசுகளுக்குச் செலுத்த கடமைப் பட்ட வணிக வரி, சேவை வரி, வருமான வரி, கலால் வரி, சுங்கக் கட்டணம், முத்திரைத் தாள் கட்டணம் போன்ற வரிகள், அரசுக்குச் செலுத்தாமல், வரி ஏய்ப்பு மூலம் ஒருவர் ஈட்டியப் பணத்தை உள்நாட்டில் அல்லது வெளிநாடுகளில் வைத்திருக்கும் பணத்திற்கு கருப்புப் பணம் என்பர்..  

வெளிநாடுகளில், குறிப்பாக சுவிட்சர்லாந்து நாட்டு வங்கிகளில் மட்டும் 1,500 பில்லியன் டாலர் மதிப்புள்ள கருப்புப் பணம், தனிநபர் சேமிப்புக் கணக்குகளில் உள்ளதாகவும், .. அதனை மீட்க நடவடிக்கை எடுக்க இந்திய ஒன்றிய அரசு முடிவு செய்துள்ளது. ..  

## கருப்புப் பணம் அதிகம் புழங்கும் துறைகள்
1. வீடு, மனை விற்றல் & வாங்குதல் (ஆதனத் துறை)
1. பொன், வெள்ளிக்கட்டி & தங்க மற்றும் வெள்ளி நகைகள் விற்பனை
1. பணப் பரிவர்த்தனைகள்
1. சுரங்கம் மற்றும் இயற்கை வளங்கள் ஒதுக்கீடுகள்
1. பங்கு வணிகம்

## கருப்புப் பணத்தை கட்டுப்படுத்தும் சட்டங்கள்
1. வருமான வரிச் சட்டம், 1961
1. வெளிநாட்டு பணப் பரிவர்த்தனை மேலாண்மைச் சட்டம், 1999 (FEMA).
1. மத்திய கலால் மற்றும் சுங்கவரிச் சட்டம், 1994
1. சேவை வரிச் சட்டம், 194
1. வணிக வரிச் சட்டம்

## கருப்புப் பணத்தை கட்டுப்படுத்தும் அமைப்புகள்
- மத்திய நேரடி வரிகள் வாரியம்
- மத்திய மறைமுக வரிகள் மற்றும் சுங்க வாரியம்
- சரக்கு சேவை வரி புலனாய்வு தலைமை இயக்குனரகம்
- வருமான வரி விசாரணை தலைமை இயக்குநரகம்
- சரக்கு சேவை வரி புலனாய்வு தலைமை இயக்குனரகம்
- அமலாக்க இயக்குனரகம்
- பொருளாதாரப் புலனாய்வுக் குழு
- மத்திய பொருளாதார புலனாய்வு பணியகம்
- நிதிப் புலனாய்வு அலகு
- வருவாய் புலனாய்வு இயக்குநரகம்
- தீவிர மோசடி விசாரணை அலுவலகம்
# கரந்தைத் தமிழ்ச் சங்கம்


**கரந்தைத் தமிழ்ச் சங்கம்** இந்தியாவின் தமிழ்நாட்டில் உள்ள ஒரு தமிழ்ச் சங்கமாகும். தமிழ் மொழியை மேம்படுத்துவதற்காக 1911-ஆம் ஆண்டில் இந்தச் சங்கம் நிறுவப்பட்டது. இது நவீன தமிழ்ச் சங்கங்களில் ஒன்றாகும்.  

## வரலாறு
கரந்தைத் தமிழ்ச் சங்கம் 14 மே 1911 அன்று தமிழ்நாட்டின் தஞ்சாவூரின் புறநகர்ப் பகுதியான கருந்தட்டைகுடியில் (கரந்தை என்றும் அழைக்கப்படுகிறது) நிறுவப்பட்டது. இந்தச் சங்கத்தை ராதாகிருஷ்ண பிள்ளை தன்னன்பான சகோதரர் உமாமகேசுவர பிள்ளையை முதல் தலைவராகக் கொண்டு நிறுவப்பட்டது. பிறாகாலத்தில் எந்த ஒரு தனிநபரும் உரிமை கொண்டாட முடியாதவாறு 1860-இல் 21-ஆவது சட்டப்பிரிவின்படி ஆனந்த சித்திரை ஆண்டு பத்தாம் நாள் (15. மே. 1914) சங்கம் பதிவு செய்யப்பட்டது.  

## செயல்பாடுகள்
தமிழைச் செம்மொழியாக அறிவிக்க வேண்டும் என்ற தீர்மானத்தை 1920-ஆம் ஆண்டில் நிறைவேற்றியது. தமிழகத்தின் அனைத்து விழாக்களிலும் மனோன்மணீயம் சுந்தனாரின் *நீராரும் கடலுடுத்த* பாடலைப் பாட வேண்டும் என்ற கோரிக்கை 1913-ஆம் ஆண்டு கரந்தைத் தமிழ்ச் சங்கத்தின் ஆண்டறிக்கையில் இடம்பெற்றது. அதன் தொடர்ச்சியாக 1914 முதல் கரந்தைத் தமிழ் சங்கத்தின் ஆண்டு விழாக்களில் தமிழ்த்தாய் வாழ்த்தை<nowiki/>ப் பாடிவந்தனர். அதன் தொடர்ச்சியாகவே தமிழ்நாடு அரசு இப்பாடலைப் தமிழ்த்தாய் வாழ்த்தாக அறிவித்தது. 1937-ஆம் ஆண்டு ஆகத்து 27 அன்று நடந்த கூட்டத்தில், கல்வி நிறுவனங்களில் இந்தி திணிக்கப்பட்டதை இச்சங்கம் கண்டித்தது.  

இச்சங்கம் 1925-ஆம் ஆண்டில் எழுத்தறிவைத் தரும் இதழான *தமிழ் பொழிலைத்* தொடங்கியது. இச்சங்கம் தமிழ் இலக்கியம் குறித்த மாதாந்திர கூட்டங்களையும் கருத்தரங்குகளையும் நடத்துகிறது. இச்சங்கம் தமிழ்க் கல்வியை வழங்க கல்வி நிறுவனங்களை நிறுவியது.
# சமவியல்பு இணையியம்

வடிவவியலில், *ABC* முக்கோணத்தைப் பொறுத்து *P* புள்ளியின் **சமவியல்பு இணையியம்** அல்லது **ஓரக இணையியம்** (*isotomic conjugate*) என்பது புள்ளி *P* , முக்கோணம் *ABC* இரண்டின் மூலமாக வரையறுக்கப்படும் மற்றொரு புள்ளியாகும்.  

## வரைதல்

*ABC* முக்கோணத்தைப் பொறுத்து புள்ளி *P* இன் சமவியல்பு இணையியத்தைக் காண்பதற்கு, முக்கோணத்தின் எந்த இரு உச்சிகளோடும் புள்ளி *P* ஆனது ஒருகோட்டில் அமையாது என எடுத்துக்கொள்ளப்படுகிறது. *AP*, *BP*, *CP* ஆகிய மூன்று கோடுகளும் முக்கோணத்தின் பக்கங்கள் *BC*, *CA* , *AB* (தேவைப்பட்டால் பக்கங்களை நீட்டித்துக் கொள்ள) மூன்றையும் சந்திக்கும் புள்ளிகள் முறையே *A*, *B* and *C*. இம்மூன்று புள்ளிகளையும் *BC*, *CA*, *AB* பக்கங்களின் நடுப்புள்ளிகளைப் பொறுத்து எதிரொளிக்கக் கிடைக்கும் எதிருருக்கள் முறையே *A*", *B*" , *C*" ஆகும். கோடுகள் *AA*", *BB*" and *CC*" மூன்றும் **சமவியல்புக் கோடுகள்** (*isotomic lines*) என அழைக்கப்படுகின்றன. இக்கோடுகள் மூன்றும் ஒரு புள்ளியில் சந்திக்கும். அவ்வாறு அவை சந்திக்கின்ற புள்ளிதான் *P* இன் சமவியல்பு இணையியம் ஆகும்.  

## ஆட்கூறுகள்
*P* இன் முக்கோட்டு ஆட்கூறுகள் *p* : *q* : *r* எனில் அதன் சமவியல்பு இணையியத்தின் முக்கோட்டு ஆட்கூறுகள்:  
:*a*<sup>&minus;2</sup>*p*<sup>&minus;1</sup> : *b*<sup>&minus;2</sup>*q*<sup>&minus;1</sup> : *c*<sup>&minus;2</sup>*r*<sup>&minus;1</sup>.  

## பண்புகள்
- ஒரு முக்கோணத்தின் இடைக்கோட்டுச் சந்தியின் சமவியல்பு இணையியம் அதே இடைக்கோட்டுச்சந்தியாகவே இருக்கும்.
- ஒரு முக்கோணத்தின் சமச்சரிவு இடைக்கோட்டுச் சந்தியின் சமவியல்பு இணையியம் மூன்றாவது பிரகார்டு புள்ளி ஆகும்.
- ஒரு முக்கோணத்தின் கெர்கோன் புள்ளியின் சமவியல்பு இணையியம் நாகெல் புள்ளி ஆகும்.
# கூர் பார்வை


**கூர் பார்வை** (*Gaze*) ஒரு மனிதர் மற்றொரு மனிதரின் உருவத்தை அவரது வடிவமைப்பை இரசிக்கும் வண்ணம் பார்ப்பது ஆகும். இந்தச் சொல்லை, தான் பார்க்கப்படுவதை உணர்ந்து கவலைப்படும் நிலையைக் குறிக்க, உளவியலாளர் ஷாக் லகன் பரவலாக்கினார். தான் காணப்படும் பொருளாவதால் தனது தன்னாட்சி குறைபடுவதாக உணரும் உளவியல் நிகழ்பாடு என இதை லகன் விளக்கினார். இது கண்ணாடி முன்பான குழந்தையின் மனநிலையை ஒத்ததாகவும் விளக்குகிறார்; முதன்முதலாக கண்ணாடியின் முன்பு தன்னைப் பார்த்தபின்பே குழந்தை தனக்கு ஓர் தோற்றம் இருப்பதை உணர்கின்றது. லகனின் கூற்றுப்படி, கூர்பார்வையால் ஏற்படும் விளைவை நாற்காலி அல்லது தொலைக்காட்சித் திரை மூலமாகவே ஏற்படுத்தலாம்; இது அப்பொருள் கண்ணாடி போல பிரதிபலிப்பதாக கருத்தில்லை; எந்தப் பொருளின் இருப்பையும் உணர்ந்துள்ள விழிப்புணர்வே இதற்குக் காரணமாகும்.  

## கோட்பாட்டின் வரலாறு
கூர்பார்வை குறித்த கோட்பாட்டை இழான் பவுல் சார்த்ர காலத்திலிருந்தே இருத்தல் கொள்கையாளர்களும் தோற்றப்பாட்டியலாளர்களும் விவாதித்துள்ளனர். அதிகார உறவுகளுக்கும் ஒழுங்குமுறை நடவடிக்கைகளுக்குமான இயக்காற்றலை விளக்க ஃபூக்கோ கூர்பார்வை கோட்பாட்டை *ஒழுங்குமுறையும் தண்டிப்பும்* என்ற நூலில் பயன்படுத்தியுள்ளார். இதேபோல ஜாக்கஸ் தெரிதாவும் தனது *தி அனிமல் தட் தேர்போர் ஐ யாம்* என்ற நூலில் விலங்குகளுக்கும் மாந்தர்களுக்குமானத் தொடர்பை கூர்பார்வை மூலமாக விளக்கியுள்ளார். திரைப்படங்களில் பாலுறவுக் காட்சிகளில் ஒளிபிடி கருவி பொதுவாக பெண்ணின் உடலையும் ஆணின் முக உணர்ச்சிகளையும் காட்டுவதில் கூர்பார்வை கோட்பாடு விளங்குகின்றது. திரைப்படத்தைத் தவிர மற்ற தொழினுட்ப வடிவங்களிலும் கூர்பார்வையைக் காணலாம். ஒளித விளையாட்டுக்கள், சிறுவர் சித்திரக்கதைகளிலும் கூட பெண்களின் முகத்தை விட மணற்கடிகை வடிவம் வலியுறுத்தப்படுகின்றது.  

## மேற்பார்வைகள்

## வெளியிணைப்புகள்
- Notes on The Gaze
- Robert Doisneau, *Un regard Oblique*, 1948 — photograph illustrating gaze
- The Male Gaze, with photographs of several advertisements
- *Aux Fenêtres de l'âme* (*Windows of the Soul*), a Ron Padova film
# கே. அஜிதா



**அஜிதா** (*K. Ajitha*) என்பவர் கேரளத்தைச் சேர்ந்த முன்னாள் நக்சலைட்டும், மனித உரிமைப்போராளியும் ஆவார். புல்பள்ளி சிறப்புக் காவல் முகாம் தாக்குதலில் இரண்டு காவலர்கள் கொல்லப்பட்டதில் 9 ஆண்டுகள் சிறைத்தண்டனை பெற்றார்.  

## வாழ்க்கை
இவர் ஏப்ரல் 1950இல் கேரளத்தின் கோழிக்கோடில் பிறந்தவர். இவரின் பெற்றோர் மந்தாகினி, குன்னிக்கல் நாராயணன். இருவரும் நக்சலைட் இயக்கத்தின் தீவிர ஆதரவாளர்கள். இவர் தன் பள்ளிக் கல்வியை கோழிக்கோட்டில் பயின்று, கல்லூரியில் சேர்ந்தார்.  

## நக்சல் இயக்கத்தில்

மேற்கு வங்கத்தில் நக்சல்பாரி கிராமத்தில் 1967-ல் விவசாய எழுச்சி உண்டானது. அதைத் தொடர்ந்து நாட்டின் பல பகுதிகளில் நக்சலைட் இயக்கத்தில் இளைஞர்கள் இணைந்தனர். படிப்பை பாதியில் நிறுத்திவிட்டு அஜிதாவும் கேரள நக்சலைட் இயக்கத்தில் சேர்ந்து ஆயுதம் ஏந்தினார்.  

## வயநாடு தாக்குதல்கள்

கேரளத்தின் வயநாடு மாவட்டம் புல்பள்ளி கிராமத்தில் இருந்து விவசாயிகளை வெளியேற்ற 1968-ல் அரசு கடுமையாக முயற்சித்துக் கொண்டிருந்தது. நிலத்தைவிட்டு வெளியேற மறுத்து ஏழாயிரம் விவசாயிகள் போராட்டத்தில் குதித்தனர். போராட்டத்தை முறியடிக்கக் காவல்துறை களம் இறக்கப்பட்டது.  

விவசாயிகளுக்கு ஆதரவாக 22 நவம்பர் 1968, அன்று 300 பேர் கொண்ட நக்சல் கெரில்லாக்கள், குனினிக்கல் நாராயணன் எனபவரின் கீழ், தலசேரி காவல் நிலையத்தை தாக்கினர் ஆனால் இத்தாக்குதல் வெற்றிபெறவில்லை போலீஸ் காவலில் சித்திரவதைக்கும் உள்ளானார். புல்பள்ளித் தாக்குதல் வழக்கில் அவருக்கு 9 ஆண்டு சிறை தண்டனை விதிக்கப்பட்டது. அப்போது அஜிதாவுக்கு 18 வயது. 1977 க்கு பிறகு 8 ஆண்டுகள் தண்டனைக் காலத்தைக் கழித்தபின் 27 வயதில் விடுதலையானர். விடுதலையான பிறகு, முன்னாள் தோழர் யாகூபை மணந்தார்.  

சிறையில் இருந்த காலத்தில் கேரளத்தில் பெண்கள் எதிர்கொண்ட சிக்கல்களை, குறிப்பாகப் பாலியல் தொழிலாளிகள் சந்தித்த பிரச்சினைகள் குறித்து ஆராய்ந்தார்.  

## மீண்டும் பொதுவாழ்க்கை

அதன் பின்னர் பத்து ஆண்டுகள் கழிந்தன. 1988-ல் மும்பையில் நடைபெற்ற மகளிர் இயக்கங்களின் மாநாட்டில் பங்கேற்றது அஜிதாவின் வாழ்க்கையில் புதிய மாற்றத்தை ஏற்படுத்தியது. மீண்டும் பொது வாழ்க்கைக்குத் திரும்பினார். மனித உரிமை செயல்பாடுகளில் ஈடுபடத் தொடங்கினார். கோழிக்கோட்டில் '‘அன்வேஷி பெண்கள் ஆலோசனை மையத்தை’' 1993 இல் தொடங்கினார்.  

இன்று ஒடுக்கப்பட்ட சமூகத்திலும் கடை நிலையில் உள்ள பெண்கள் எதிர்கொள்ளும் வன்முறைகளுக்கும், பாலியல் சுரண்டலுக்கும் முற்றுப்புள்ளி வைப்பது இன்றைக்கு அவருடைய செயல்பாடாக உள்ளது  

## சுயசரிதை

‘'நக்சலைட் அஜிதாவின் நினைவுக்குறிப்புகள்'’ (எதிர் வெளியீடு) என்ற பெயரில் அவரது சுயசரிதை குளச்சல் மு. யூசுபின் மொழியாக்கத்தில் தமிழிலும் வெளியாகி உள்ளது. அவரது நக்சலைட் போராட்டம், சிறை அனுபவங்கள், பிற்காலத்தில் அவரது செயல்பாடுகளில் மாற்றம் ஏற்பட்டதற்கான காரணம் போன்றவற்றுக்கான பின்னணிகளை இந்த நூல் வெளிச்சமிட்டுக் காட்டுகிறது.
# மேகேதாட்டு தடுப்பணைத் திட்டம்

மேகேதாட்டு **தடுப்பணைத் திட்டம்**, கர்நாடக மாநிலம், சாம்ராஜ்நகர் மாவட்டம், கொள்ளேகாலிருந்து 15 கிலோமீட்டர் தொலைவில், காவிரி ஆற்றின் குறுக்கே, சிவசமுத்திரம் அருவியின் அருகே, மேகேதாட்டு எனும் இடத்தில் இரு தடுப்பணைகள் கட்டி, நீர்மின் நிலையம் துவக்க கர்நாடக அரசு திட்டமிட்டு நிதி ஒதுக்கி செயல்படுத்தி வருகிறது. . மேகேதாட்டு அணைத் திட்டம் ஒகேனக்கல்லில் இருந்து 15 கிலோ மீட்டர் தொலைவிலும், மேட்டூரிலிருந்து 65 கிலோ மீட்டர் தொலைவிலும் செயல்பட உள்ளது.  

## மேகேதாட்டு அணைத் திட்டத்திற்கு எதிர்ப்பு
கர்நாடக அரசு மேகேதாட்டு அணைத் திட்டத்தை நிறைவேற்றினால், சேலம், நாமக்கல், கரூர், திருச்சி, தஞ்சை, நாகப்பட்டினம் உள்பட காவிரி வடிநில மாவட்டங்கள் காவேரி ஆற்று நீர்வரத்து இன்றி, தமிழக விவசாயிகளின் நலன் பாதிக்கக்கூடும் என்று கருதுவதால், மேகதாது அணைத் திட்டத்திற்கு, தமிழக அரசும், விவசாயிகளும் கடும் எதிர்ப்பு காட்டி வருகின்றனர். தமிழக சட்டசபை டிசம்பர் 6 அன்று கூடி இத்திட்டத்திற்கு எதிராகத் தீர்மானம் இயற்றியுள்ளது.  
..
# ஜனுவாரியுஸ்



**ஜனுவாரியுஸ்** என்பவர் நேபில்ஸ் நகரின் ஆயராக இருந்தவர் ஆவார். இவரை மறைசாட்சி எனவும் புனிதர் எனவும் கத்தோலிக்க மற்றும் கிழக்கு மரபுவழி திருச்சபைகள் ஏற்கின்றன. இவரின் வாழ்வைக்குறித்த சமகாலத்து குறிப்புகள் ஏதுமில்லை எனினும் பிற்காலத்தயக்குறிப்புகள் இவர் தயோக்கிளீசிய துன்புறுத்துதலின் போது கொல்லப்பட்டார் என்பர்.  

இவர் நாபொலி நகரின் பாதுகாவலராவார். இவரின் குருதி என கத்தோலிக்கரால் நம்பப்படும் திண்மம் (திடப்பொருள்) நாபொலி மறைமாவட்டப்பேராலயத்தில் ஒரு வெள்ளிப் பெட்டிக்குள் ஏறக்குறைய 12 செ.மீ. அகலமுடைய இரண்டு பளிங்குக் கண்ணாடிக் குப்பிகளுக்குள் பாதுகாக்கப்பட்டு வருகிறது. ஒவ்வோரு ஆண்டும் மூன்று முறை, இது நீர்மமாக (திரவமாக) மாறும் காட்சியினைக்காண மக்கள் பலர் கூடுகின்றனர்.
# தி. வேல்முருகன்



**தி. வேல்முருகன்** தமிழ்நாட்டைச் சேர்ந்த அரசியல்வாதியும் தற்போதைய தமிழக சட்டமன்ற உறுப்பினருமாவார். இவர் தனது ஆரம்ப காலத்தில் சார்ந்திருந்த பாட்டாளி மக்கள் கட்சியின் சார்பில் பண்ருட்டி சட்டமன்றத் தொகுதியிலிருந்து 2001 சட்டமன்றத் தேர்தலில் அதிமுக கூட்டணி சார்பிலும் 2006 சட்டமன்றத் தேர்தலில் திமுக கூட்டணி சார்பிலும் இரண்டு முறையும் தொடர் வெற்றி பெற்று சட்டமன்ற உறுப்பினராக தேர்வானார். அதன் பிறகு 2011 சட்டமன்றத் தேர்தலில் அப்போது புதிதாக பிரிக்கபட்ட நெய்வேலி சட்டமன்றத் தொகுதியில் போட்டியிட்ட போது அதிமுக வேட்பாளர் எம்.பி.எஸ். சிவசுப்ரமணியனிடம் 8000 வாக்கு வித்யாசத்தில் தோல்வியடைந்தார். அதன் பிறகு பாட்டாளி மக்கள் கட்சியின் இணைப் பொதுச்செயலாளராக விளங்கிய வேல்முருகன் கட்சிக் கட்டுப்பாட்டை மீறியதற்காக 2011 நவம்பர் 1 அன்று கட்சியிலிருந்து நீக்கப்பட்டார்.  
அதன் பின்னர் 2012 தை முதல் நாள் தனது தலைமையில் தமிழக வாழ்வுரிமைக் கட்சி எனும் புதிய கட்சியைத் தொடங்கினார். பின்னர் நடந்த 2016 சட்டமன்றத் தேர்தலில் அன்றைய ஆளும் முதல்வர் ஜெயலலிதாவுடன் கூட்டணி சேர வேல்முருகன் ஈடுபட்டு வந்த போது அதிமுக இரட்டை இலை சின்னத்தில் போட்டியிடுமாறு அதிமுக தலைவி ஜெயலலிதா கூறியதால் அந்த உடன்பாட்டை ஏற்காமல் வேல்முருகன் அவர்கள் மீண்டும் நெய்வேலி சட்டமன்றத் தொகுதியில் தனித்து போட்டியிட்டு தோல்வி அடைந்தார். அதன் பிறகு நடந்த 2021 சட்டமன்றத் தேர்தலில் திமுக தலைமையிலான மதச்சார்பற்ற முற்போக்குக் கூட்டணியில் இடம் பெற்றிருந்த வேல்முருகன் தனது தவாக கட்சி மூலம் முதன் முறையாக திமுகவின் உதயசூரியன் சின்னத்தில் பண்ருட்டி சட்டமன்றத் தொகுதியில் இருந்து மூன்றாவது முறையாக வெற்றி பெற்று சட்டமன்ற உறுப்பினரானார்.  

## தேர்தல் முடிவுகள்
| 1996 | பா.ம.க. | திருவொற்றியூர் | 4,559 | 2.52% |  |
| --- | --- | --- | --- | --- | --- |
| 2001 | பா.ம.க | பண்ருட்டி | 45,963 | 37.67% |  |
| 2006 | பா.ம.க. | பண்ருட்டி | 54,653 | 38.18 |  |
| 2011 | பா.ம.க | நெய்வேலி | 61,431 | 44.72% |  |
| 2016 | த.வா.க | நெய்வேலி | 30,523 | 19.17% |  |
| 2021 | த.வா.க | பண்ருட்டி | 93,801 | 47.6% | } |
# வார்ப்புரு:விக்கிப்பீடியா உதவி

<noinclude></noinclude>  
| bodyclass = hlist  
| basestyle = text-align:;  
| title = உதவி:உள்ளடக்கங்கள்  

| above = புதிய தொகுப்பாளர்களாக இருந்தால் **ஒத்தாசைப் பக்கத்தை** அணுகவும்.  

| group1 = விக்கிப்பீடியாவைப் பற்றி  
| list1 =  
- ஐந்து தூண்கள்&nbsp;(விக்கிப்பீடியா in brief)
- கொள்கைகளும் வழிகாட்டல்களும்
- விக்கிப்பீடியா இவை அன்று
- பொறுப்புத் துறப்புகள்&nbsp;(parental advice)
- Making requests
  - where to ask questions
  - contact விக்கிப்பீடியா directly
- விக்கிப்பீடியா யாரால் எழுதப்படுகிறது
- புகுபதிகை

| group2 = விக்கிப்பீடியாவில் பங்களித்தல்  
| list2 =  
- A plain and simple overview
- A primer for newcomers&nbsp;()
- உதவி கோருக
- இளைய தொகுப்பாளர்களுக்கு வழிகாட்டல்
- ஒழுங்குப் பிறழ்வுகள்
- நற்பழக்க வழக்கங்கள்&nbsp;(community expectations)
- Learning the ropes
- Instructional material
- Simplified Manual of Style
- Simplified rule-set
  - விதிகளை மீறு
  - "The rules are principles"
- Style-tips
- Tip of the day
- Your first article&nbsp;(article wizard)
- Vandalism
- VisualEditor

| group3 = Introductions  
| list3 =  
- Editing
- Exploring
- 
- 
- Media
- 
- 
- 
- 
- 

| group4 = பயிற்சிகள்  
| list4 =  
- Newcomers' welcome
- The விக்கிப்பீடியா Adventure

- தொகுத்தல்
- வடிவமைத்தல்
- வரைகலை
- படிமம்
- IRC
- இணைப்புகள்
- கவனிக்க
- பதிகை
- Sources
- உரையாடல் பக்கங்கள்
- VisualEditor

| group5 = அடிக்கடி கேட்கப்படும் கேள்விகள்  
| list5 =  
- கண்ணோட்டம்

- நிர்வாகம்
- கட்டுரை பொருள்கள்
- வகைகள்
- பங்களிப்பு
- பதிப்புரிமை
- தொகுத்தல்
- Forking
- IRC (live chat)
- இதர
- நிறுவனங்கள்
- சிக்கல்கள்
- Researching
- Readers
- Schools
- Technical

| group6 = Help:Contents  
| list6 =  
- 
- 
- 
- 
- 
- 
- 
- 
- 
- 
- 
- 
- 
- 

| group7 = **  
| list7 =  
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

| group8 = How-to pages  
Information pages  
| list8 =  
- Appealing blocks
- Article deletion
- 
- 
- 
  - 
  - 
  - 
  - 
- 
- 
- தொகுத்தல்
  - 
  - தொகுத்தல் முரண்பாடு
- 
- 
- 
- 
- 
- Image deletion
- 
- &nbsp;()
- 
- 
- கட்டுரைகளை ஒன்றிணைத்தல்
- 
- 
- 
- 
- 
- 
- 
- 
- 
- தேடுதல்
- &nbsp;(archiving)
- 
- 
- 

| group9 = Coding wiki markup  
| list9 =  
- &nbsp;(cheatsheet)
- s
- s
- 
- Citation templates
- s
- 
- 
- &nbsp;()
- 
- 
- 
- வரிசைப் பட்டியல்&nbsp;()
- s
  - documentation
  - messages
- Transclusion
- 
- Wiki tools

| group10 = Reference desks  
| list10 =  
- Computing
- Entertainment
- Humanities
- Language
- Mathematics
- Miscellaneous
- Science

| group11 = Noticeboards  
| list11 =  
- Administrators
  - edit warring
  - incidents
  - vandalism
- Conflict of interest
- Disputes
- Editor help
- External links
- Neutrality
- Original research
- Sources
- Page moves
- ஆலமரத்தடி
  - idea lab
  - proposals
  - தொழினுட்பம்
  - கொள்கை
  - miscellaneous

| group12 = Directories  
| list12 =  
- Abbreviations
- Content
- Departments
- Editor's index
- Essays
- FAQs
- சொற்களஞ்சியம்
- Guidelines
- 
- Manual of Style contents
- கொள்கைகள்
- Portals
- Shortcuts
- Tips

| below = <span></span>  

}}<noinclude></noinclude>
# படைத்துறை உயர் தளபதி

**படைத்துறை உயர் தளபதி** (*Field Marshal*) பதவி என்பது, ஒரு நாட்டின் இராணுவத்தில் தலைமைப் படைத் தலைவரை விட உயர்ந்த பதவியாகும். போர்காலங்களில் கடுமையாக உழைத்து நாட்டின் வெற்றியை ஈட்டித் தந்த இராணுவத்தின் தலைமைப் படைத் தலைவரை மரியாதை செய்யும் விதமாக வழங்கப்படும் பதவியே படைத்துறை உயர் தளபதி பதவியாகும்.  

இராணுவத்தின் விமானப் படைத் தலைமைத் தலைவர் பதவிக்கும், *உயர் தளபதி* போன்ற பதவிகளுக்கும், படைத்துறை உயர் தளபதி பதவிக்கும் எவ்வித தொடர்பும் இல்லை.  

## இந்தியா
இந்தியாவில், கரியப்பா மற்றும் சாம் மானேக்சா ஆகிய இராணுவப் படைத்தலைவர்களுக்கு படைத்துறை உயர் தளபதி பதவி வழங்கப்பட்டது.
# இராணுவப் புரட்சி

**இராணுவப் புரட்சி**ஆஆ அல்லது **உள்நாட்டுப் போர்** (coup d'état or coup or putsch or overthrow) ( ; ; plural: *coups d'état*), என்பது ஒரு நாட்டின் இராணுவத்தின் ஒரு பகுதியினர் சதித் திட்டம் தீட்டி, இறையாண்மை மிக்க ஒரு நாட்டின் ஆட்சி அதிகாரத்தை, சட்டத்திற்குப் புறம்பாக கைப்பற்றுதலே இராணுவப் புரட்சி எனப்படும்..  
இராணுவப் புரட்சியின் மூலம் ஒரு நாட்டின் ஆட்சி அதிகாரத்தைக் கைப்பற்ற இயலாத போது, நாட்டில் உள்நாட்டுப் போர் ஏற்பட வாய்ப்புள்ளது.  

## இராணுவப் புரட்சி நிகழ்ந்த நாடுகளில் சில
- பிரேசில் 1889
- தாய்லாந்து 1932
- எகிப்து 1952
- சிரியா 1949
- இராக் 1958
- பாகிஸ்தான் 1958
- பர்மா 1958
- பொலிவியா 1936
- குவாத்தமாலா 1944
- எல் சால்வடோர் 1948
- சிலி 1924
- துருக்கி 1908
- துருக்கி 2016
# பன்னாட்டு மாற்றுத்திறனாளிகள் நாள்

உலக மக்கள் அனைவரும் மாற்றுத்திறனாளிகளின் பிரச்சனைகளைப் புரிந்து கொள்வதுடன், அவர்களுக்கு மேன்மையும், உரிமைகளும் வழங்கப்பட வேண்டும் என்ற நோக்கத்தால் ஐ.நா சபை உலகம் முழுவதும் **பன்னாட்டு மாற்றுத்திறனாளிகள் நாள்** (**பன்னாட்டு ஊனமுற்றோர் நாள்**) என டிசம்பர் 3ஐ அனுசரிக்கின்றது.  

1981-ம் ஆண்டை உலக மாற்றுத்திறனாளிகள் ஆண்டாக ஐக்கிய நாடுகள் அவை அறிவித்தது. 1992-ஆம் ஆண்டு டிசம்பர் 3-ம் தேதியை பன்னாட்டு மாற்றுத்திறானாளிகள் நாளாக அறிவித்தது. அன்று முதல் ஒவ்வொரு ஆண்டும் இந்த நாள், உலக நாடுகளால் பன்னாட்டு மாற்றுத்திறனாளிகள் நாள் என கொண்டாடப்படுகின்றது.  

உலகின் பல நாடுகளிலும் பல்வேறு மட்டத்தில் இந்நாள் கொண்டாடப்பட்டு வருகின்றது. பொதுவாக தன்னார்வலர்களினாலேயே இந்நாளில் பல முன்னெடுப்புகள் இடம்பெறுகின்றன. பல நாடுகல் அரசு நிறுவனங்கள், மற்றும் அரசு சார்பற்ற தொண்டு நிறுவனங்கள் ஊனமுற்றோர்களின் நிலையை உயர்த்துவதற்கான செயல் திட்டங்களை தீட்டி, அவர்களின் முயற்சிகளுக்கு உறுதுணை புரிகின்றன. அத்துடன், சமுதாயத்தில் ஊனமுற்றோர்களின் நிலை உயர சிறப்புக் கருத்தரங்கங்கள், பயிற்சி மற்றும் விழிப்புணர்வு முகாம்கள், பிரசாரங்கள், ஊடகங்கள் வழியாக விழிப்புணர்வு விளம்பரங்கள் ஆகியவற்றின் வாயிலாக சமூகத்தில் சம உரிமைகளுடன் ஒவ்வொரு துறையிலும் ஊனமுற்றோர்கள் சிறந்து விளங்க முயற்சிகள் மேற்கொள்ளப்படுகின்றன.  

## நோக்கம்
மாற்றுத்திறனாளிகளுக்கு, அரசாங்கமும், சேவை வழங்கும் நிறுவனங்களும், பெற்றோரும், ஏனைய மனிதர்களும் உதவுவதும்,  
இவர்களின் வாழ்க்கையில் எல்லோரையும் போல சகல உரிமைகளையும் பெற வைப்பதும் ஒரு சமுதாய கடமையாகும் என மக்கள் மத்தியில் விழிப்புணர்வு ஏற்படுத்துவதே இத்தினத்தின் நோக்கமாகும்.  

## ஊனமுற்றோர் வகைப்பாடு(இந்திய அளவில்)
1 . பார்வை குறைபாடுடையோர்.  
2 . கை,கால் குறைபாடுடையோர்.  
3 . செவித்திறன் குறைந்தோர் மற்றும் பேச இயலாதவர்  
4 . மனவளர்ச்சி குன்றியவர்கள்.  
5 . தொழுநோய் பாதித்தவர்கள் மற்றும் குணமடைந்தவர்கள். - என்று ஐந்து வகைகளாக பிரிக்கப்பட்டு உள்ளனர்.  

## ஊனமுற்றோர் மறுவாழ்வு முயற்சிகள்
- 1957 -ம் ஆண்டு ஊனமுற்றோருக்கான முதல் வேலைவாய்ப்பு மையம் பம்பாயில் ஏற்படுத்தப்பட்டு, தொடர்ந்து 22 நிலையங்கள் மத்திய அரசால் பெரும் நகரங்களில் அமைக்கப்பட்டு உள்ளது. மேலும் 55 உப அலுவலகங்கள் பல்வேறு கிராமப்பகுதிகளில் நிறுவப்பட்டுள்ளது.
- 1968 -ம் ஆண்டு மத்திய அரசால் ஊனமுற்றோர் மறுவாழ்வு இல்லங்கள் ஆரம்பிக்கப்பட்டு, தற்போது 17 இல்லங்கள் இந்தியாவின் பெரும் நகரங்களில் நடத்தப்பட்டு வருகின்றது.
- 1981 -ம் ஆண்டு சர்வதேச ஊனமுற்றோர் ஆண்டாக அனுசரிக்கப்பட்டது.
- 1969 -ம் ஆண்டு முதல் வேலை பார்க்கும் ஊனமுற்றோர்களுக்கு வகைக்கு இரண்டு பேராக 10 நபர்களுக்கும், அவர்களுக்கு வேலை வாய்ப்பு அளிக்கும் 5 நபர்களுக்கும் தேசிய விருதுகள் சர்வதேச ஊனமுற்றோர் தினம் அன்று, குடியரசு தலைவரால் வழங்கப்படுகிறது.
- 1995 -ம் ஆண்டின் ஊனமுற்றோர்(சம வைப்புகள்,உரிமைகள்,பாதுகாப்பு மற்றும் முழு பங்கேற்பு)சட்டமும்,1992 -ம் ஆண்டின் மறுவாழ்வு குழுமச் சட்டமும், 1999 -ம் ஆண்டின் ஊனமுற்றோர் நலனுக்கான தேசிய அறக்கட்டளைச் சட்டமும் அவர்கள் நலனுக்காக இந்திய அரசால் இயற்றப்பட்டவை ஆகும்.
- இந்தியாவில் மத்திய அரசால் ஆண்டுதோறும் கிட்டத்தட்ட 183 ஊனமுற்றவர்களுக்கு உதவித்தொகை வழங்கப்படுகின்றது.
இவை போக அனைத்து மாநில அரசுகளும் ஊனமுற்றோர் நலனை கருத்தில் கொண்டு பல்வேறு நலத்திட்டங்களை செயல்படுத்தி வருகின்றன.  

## வெளியிணைப்புகள்
- புன்னியமீனின் கட்டுரை
- சர்வதேச ஊனமுற்றோர் தினம்
- ஊனமுற்றோர் தினம் டிசம்பர் 3
- 2007 - அனைத்துலக ஊனமுற்றோர் நாள் -
- 2006 - ஐநா அனைத்துலக ஊனமுற்றோர் நாள் -
# சிங்கப்பூரின் பிரதமர்



**சிங்கப்பூர் குடியரசின் பிரதமர்** (*Prime Minister of the Republic of Singapore*, ; ) சிங்கப்பூர் குடியரசின் தலைவராவார். நாடாளுமன்றத்தில் பெரும்பான்மையான உறுப்பினர்களின் நம்பிக்கைக்கு உரியவர் என குடியரசுத் தலைவர் கருதும் நபர் பிரதமராக நியமிக்கப்படுகின்றார்.  

சிங்கப்பூரின் பிரதமர் பதவி 1959ஆம் ஆண்டிலிருந்து இருந்து வருகின்றது; பிரித்தானியப் பேரரசுக்குள்ளேயே தனிநாடாக தன்னாட்சி பெற்ற பின்னர் அப்போதைய சிங்கப்பூர் ஆளுநரால் லீ குவான் யூ பிரதமராக நியமிக்கப்பட்டார். மலாயா கூட்டமைப்பில் இணைந்து மலேசியாவின் மாநிலமாக 1963 முதல் 1965 வரை இருந்தபோதும் பின்னர் 1965இல் விடுதலை பெற்றபோதும் இப்பதவியின் பெயர் *சிங்கப்பூரின் பிரதமர்* என்றே நீடித்தது.  

சிங்கப்பூரின் பிரதமராக லீ குவான் யூ 1959 முதல் 1990 வரை பதிவியிலிருந்தார். இவரைத் தொடர்ந்து கோ சொக் தொங் பதவியேற்றார்; இவருக்கு பிரதமர் அலுவலகத்தின் *மூத்த அமைச்சர்* என்ற பட்டம் வழங்கப்பட்டது. கோ ஆகத்து 12, 2004இல் பணி ஓய்வு பெற்றார். இவரைத் தொடர்ந்து லீ குவான் யூவின் மகன் லீ சியன் லூங் பதவியேற்றார். புதிய பிரதமருக்கு உதவிபுரிய கோ *மூத்த அமைச்சராகவும்* தந்தை லீ *மதியுரை அமைச்சராகவும்* நியமிக்கப்பட்டனர். இருவரும் 2011இல் பதவி விலகினர்.  
## சிங்கப்பூர் பிரதமர்களின் பட்டியல்
| அரசியல் கட்சி |
| --- |
## வெளியிணைப்புகள்
- பிரதமரின் அலுவலகம்
# ரௌலட் சட்டம்


**ரெளலட் சட்டம்** அல்லது **ரவ்லட் சட்டம்** (Rowlatt Act) என்பது பிரித்தானிய இந்தியாவில் இயற்றப்பட்ட ஒரு குற்றவியல் சட்டமாகும். மார்ச் 1919ல் இச்சட்டம் இயற்றப்பட்டது. விடுதலை / சுயாட்சி வேண்டும் இந்தியர்களை அடக்கவும், காலனிய அரசுக்கு எதிரான சதிகளை நசுக்கவும் இச்சட்டம் கொண்டுவரப்பட்டது.  

முதலாம் உலகப் போரின் முடிவில் பிரித்தானிய இந்தியாவில் (குறிப்பாக, பஞ்சாப்பிலும் வங்காளத்திலும்) புரட்சி இயக்கங்கள் அதிக எண்ணிக்கையில் தோன்றி வேகமாக வளர்ந்தன. இதனால் அதிர்ச்சி அடைந்த காலனிய அரசு **சர் சிட்னி ரெளலட்** என்பவரது தலைமையில் குழு ஒன்றை அமைத்து புரட்சி இயக்கங்களை ஒடுக்க வழிவகைகளை ஆராய்ந்தது. ரெளலட் குழுவின் பரிந்துரையின் பேரில் ரெளலட் சட்டம் இயற்றப்பட்டது. இச்சட்டம் தீவிரவாதி என்று சந்தேகிக்கப்பட்ட எந்த பிரித்தானிய இந்தியக் குடிமகனையும் ஈராண்டுகள் நீதிமன்ற வழக்கு விசாரணையின்றி சிறை வைக்க அரசுக்கு அதிகாரம் அளித்தது. ஊடகங்களைக் கட்டுப்படுத்தவும் காவல் துறையினர் ஆர்ப்பாட்டக்காரர்களை கைது செய்து விசாரணையின்றி சிறைகளில் அடைத்து வைக்கவும், நீதிமன்ற அனுமதியின்றிச் சிறையிலிடவும் இச்சட்டம் அவழிவகுத்தது.  

இச்சட்டம் கடுமையானது என்று மகாத்மா காந்தி உள்ளிட்ட இந்தியத் தலைவர்கள் எதிர்த்தனர். இதற்கு எதிரான போராட்டங்கள் ரெளலட் சத்தியாகிரகம் என்று அழைக்கப்பட்டன. நாடெங்கும் இச்சட்டத்தைக் கண்டித்து ஊர்வலங்கள், கூட்டங்கள், பேரணிகள் நடைபெற்றன. அம்ரித்சர் (அமிர்தசரஸ்) நகரில் இச்சட்டத்துக்கு எதிராக நடந்த கூட்டமொன்றில் பிரித்தானியப் படைவீரர்கள் துப்பாக்கி சூடு நடத்தியதால் ஜாலியன்வாலாபாக் படுகொலை நடைபெற்றது. மூன்று ஆண்டுகளுக்குப் பின்னர் இச்சட்டம் கொடுமையானது என்பதை ஏற்ற காலனிய அரசு மார்ச் 1922ல் இதனைத் தற்போது பெற்றுக் கொண்டது.  

## சட்டத்தின் கடுமை
இந்தச் சட்டத்தின்கீழ் எந்த இந்திய பிரஜையையும் பிடியாணை இல்லாமல் கைது செய்யலாம், விசாரணை இன்றி சிறைப்படுத்தலாம், கூட்டங்களில் பங்கெடுக்கத் தடைவிதிக்கலாம், குறிப்பிட்ட இடத்தில் மட்டும் வசிக்க நிர்பந்திக்கலாம்.  
இந்தச் சட்டத்தின் கீழ் கைதுசெய்யப்படுபவரை மூன்று உயர்நீதிமன்ற நீதிபதிகள் விசாரித்துத் தண்டனை வழங்குவார்கள், குற்றம்சாட்டப்பட்டவருக்கு மேல்முறையிடு செய்யும் அனுமதி கிடையாது.  

## நாடுதழுவிய எதிர்ப்பு
இந்தச் சட்ட அமலாக்கத்தை எதிர்த்து மகாத்மா காந்தி ஏப்ரல் 6 ஆம் தேதி நாடுதழுவிய வேலை நிறுத்ததுக்கு அழைப்பு விடுத்தார், ஜின்னா தனது "பேரரசின் சட்டமன்ற சபை உறுப்பினர்" பதவியில் இருந்து விலகினார், தாகூர் 1919 ஆம் வருடம் ஆங்கில அரசு வழங்கியிருந்த knighthood விருதைத் துறந்தார். நாடு முழுவதும் வலுவான போராட்டங்கள் தொடர்ந்தன.  

## ஜாலியன்வாலாபாக் படுகொலை

1919 ஏப்ரல் 13 அன்று பஞ்சாப் மாநிலம் அமிர்தசரஸ் ஜாலியன்வாலாபாக் எனுமிடத்தில் இந்தச் சட்டத்துக்கு எதிராகப் போராடும் விதமாகக் கூடியிருந்த பொதுமக்களை ஜெனரல் டயர் என்ற ராணுவ அதிகாரி துப்பாக்கியால் சுட்டார், இதில் தோராயமாக 380 பேர் மரணமடைந்தனர், சுமார் 1200 பேர் படுகாயமடைந்தனர்.  

இந்தப் படுகொலையைக் கண்டித்து நாடு முழுவதிலும் இருந்து வந்த கண்டனங்களைத் தொடர்ந்து ஆங்கில அரசு "ஹண்டர் கமிஷன்" என்ற குழுவை அமைத்து விசாரணை நடத்தியது. விசாரணையின் முடிவில் டயரை பதவிநீக்கம் செய்து உத்தரவிட்டது. அதே சமயத்தில் இதற்கு முரணாக டயர்க்கு "பஞ்சாப்பின் பாதுகாவலன்" என்று பொறிக்கப்பட்ட வாளும், ஆங்கில ஆதரவாளர்களிடமிருந்து பெறப்பட்ட நிதியும் வழங்கப்பட்டது.
# வார்ப்புரு:Smiley/doc



### Usage
Different smilies can be made using parameters. For instance, produces . The default (no parameter) is a simple smile.  

The size of the smiley can be changed using the parameter. For example, produces , which is a little smaller than the default. If is not specified, the default size is .  

The full list of smilies is as follows. Some are duplicates — for instance, the value *10* or any of the words *cry*, *crying*, or *tears* will produce .  

| 1 | smile | :) | :-) | , , , |  |
| --- | --- | --- | --- | --- | --- |
| 2 | frown | sad | :( | :-( | , |
| 3 | wink | ;) | ;-) |  |  |
| 4 | blush | :$ | :-$ |  |  |
| 5 | grin | :D | :-D |  |  |
| 6 | surprise | :O | :-O |  |  |
| 7 | tongue | :P | :-P |  |  |
| 8 | confused | %) | %-) |  |  |
| 9 | shades | shade | 8) | 8-) |  |
| 10 | crying | tears | cry | :'( | :'-( |
| 11 | lightbulb | idea |  |  |  |
| 12 | wink2 |  |  |  |  |
| 13 | wink3 |  |  |  |  |
| 14 | big-grin | biggrin |  |  |  |
| 15 | devil-grin | devil | evil |  |  |
| 16 | kiss |  |  |  |  |
| 17 | smirk |  |  |  |  |
| 18 | big-cry | bigcry | sob |  |  |
| 19 | glasses | nerd |  |  |  |
| 20 | angel | 0:) | 0:-) |  |  |
| 21 | ttth |  |  |  |  |
| 22 | awesome |  |  |  |  |
| 23 | vsmile |  |  |  |  |
| 24 | dontpanic | dp |  |  |  |
| 25 | teeth |  |  |  |  |
| 26 | angry |  |  |  |  |
| 27 | raspberry |  |  |  |  |
| 28 | very-confused | } |  |  |  |

### Redirects
- Template:P
- Template:Face
- Template:SMiley
- Template:Smilie (Not be confused with )
- Template:Tongue

### TemplateData
<templatedata>  
{  
"params": {  
"1": {  
"label": "Face",  
"description": "The face you want to put. See Template:Smiley/doc for acceptable input values.",  
"type": "line",  
"default": "smile"  
},  
"size": {  
"label": "Size",  
"description": "Size of the smiley.",  
"type": "line",  
"default": ""  
}  
},  
"description": "Add an emoticon."  
}  
</templatedata>
# அ. ம. நாயக்கு


**அ.ம. நாயக்கு** (ஏ. எம். நாயக்கு, Anil Manibhai Naik, பிறப்பு: சூன் 9, 1942) என்பவர் எல் அண்ட் டி நிறுவனத்தின் தலைவராக இருந்தார்.  

இவர் இந்தியாவின் மூன்றாவது உயரிய விருதான பத்ம பூஷண் விருதை சனவரி 26, 2009 அன்று பெற்றார். மேலும் இவர் எகனாமிக் டைம்ஸ் விருதான "லீடர் ஆப் த இயர்" என்ற விருதையும் 2008 ஆண்டு பெற்றார்.  

## வாழ்க்கையும்,கல்வியும்

நாயக் தென் குசராத்துதின் ஒரு கிராமத்தில் பிறந்தவர் இவரின் தாத்தா, அப்பா அனைவரும் ஆசிரியர்கள். குசராத்தின் வல்லபா வித்தியா நகரில் உள்ள பிர்லா விசுவகர்மா மகாவித்தியாலையா பொறியியல் கல்லூரியில் இயந்திரப் பொறியியல் முடித்தார்.  

## பணிகள்

இவரது ஆங்கிலம் அவ்வளவு சிறப்பாக இருக்காது என்பதால், பிறர் ஆங்கிலத்தில் பேசுவதை குசராத்தி மொழியில் புரிந்துகொண்டு, குசராத்தியில் அதற்கான பதிலை யோசித்து, பின் அதை ஆங்கிலத்தில் மொழி பெயர்த்துப் பேசி தன்னுடைய ஆரம்ப காலத்தைக் கழித்திருக்கிறார். பிறகு இவர் தன் ஆங்கில அறிவை வளர்த்துக்கொண்டார். நெசுட்டர் நிறுவனத்தில் வேலைக்குச் சேர்ந்தார்.  

நாயக்கு 1965-ம் ஆண்டு மார்ச்சு 15-ம் தேதி "எல் அண்டு டி" நிறுவனத்தில் இளநிலைப் பொறியாளராக இணைந்தார்.  

பணியில் சேர்ந்தபின் முதல் 21 வருடங்களில் அவர் எந்த விடுமுறையும் எடுத்ததில்லை. வாராந்திர விடுமுறை கூட எடுக்காமல் பணிபுரிந்தார். 1974-ல் (ஒன்பது ஆண்டுகளுக்குள்) துணை பொது மேலாளராக பதவி உயர்வு பெற்றார். 1986இல் பொது மேலாளராக பதவி உயர்வு பெற்றார். 1999-ம் ஆண்டு தலைமைச் செயல் அதிகாரியாக பொறுப்பேற்றுக் கொண்டார்.  

தலைவராக பொறுப்பேற்ற பிறகு முதல் வேலையாக, எல். அண்டு.டி-யை இளைஞர்களைக் கவரும் நிறுவனமாக மாற்றினார். அதன் பிறகு பல கிளை நிறுவனங்களை உருவாக்கி அவற்றுக்கு தனியாக தலைவர்களை நியமித்தது, பங்குதாரர்களுக்கு ஏற்ற நிறுவனமாக மாற்றினார். நாயக் அறக்கட்டளை மூலம் இதுவரை ரூ.100 கோடி ரூபாய் நன்கொடை அளித்திருக்கிறார்.  

## மேற்கோள்
# விக்கிப்பீடியா:விக்கிப்பீடியா யாரால் எழுதப்படுகிறது

<noinclude>  
| <h2>விக்கிப்பீடியா யாரால் எழுதப்படுகிறது?
</h2> </noinclude>
__NOTOC__

உங்களால்தான். ஆம் உங்களைப் போன்ற விக்கிப்பீடியாவின் வாசகர்களால் விக்கிப்பீடியா எழுதப்படுகிறது. ஏற்கனவே விக்கிப்பீடியாவில் உள்ள ஒரு கட்டுரையை மேம்படுத்தவும், புதிய கட்டுரையை உருவாக்கவும் முறையான பயிற்சிகள் அவசியமில்லை. தன்னார்வம் கொண்ட எவராலும் விக்கிப்பீடியாவில் எழுத இயலும். இவ்வாறு உலகம் முழுவதிலிருந்தும் பல்வேறுபட்ட வயதினர், பல்வேறுபட்ட பின்னணியில் உள்ளவர்கள் விக்கிப்பீடியாவில் கட்டுரைகளை மேம்படுத்துவதிலும், உருவாக்குவதிலும் பங்கெடுத்துள்ளார்கள்.

விக்கிப்பீடியாவில் புகுபதிகை செய்தும், புகுபதிகை செய்யாமலும் கட்டுரையாக்கத்தில் பங்களிக்கும் நபர்களை விக்கிப்பீடியர்கள் என்று அழைக்கிறோம். இவர்களை பொதுவாக பயனர்கள் எனலாம்.

ஒரு தலைப்பில் பலர் கட்டுரையாக்கம் செய்ய முற்படும் பொழுது கருத்து வேறுபாடுகள் எழ வாய்ப்புள்ளது. இவ்வாறு கருத்து வேறுபாடுகள் எழும் வேளைகளில், விக்கிப்பீடியா நடுநிலைக் கொள்கையை கடைபிடிக்கிறது. இதன் படி கட்டுரையின் பேச்சு பக்கத்தில் கருத்துகள் விவாதிக்கப்படுகின்றன. அவ்வாறு விவாதிக்கப்படும் பொழுது பயனர்களுக்குள் ஒருமித்த கருத்து எட்டப்பட்டு அதன் படி கட்டுரை விரிவாக்கம் செய்யப்படுகிறது.

ஒரு கட்டுரையின் வரலாற்றுப் பக்கத்தினை அணுகி, அக்கட்டுரையை உருவாக்கிய பயனர் பெயர், உருவாக்கப்பட்ட காலம் மற்றும் மேம்படுத்தியவர் பெயர்கள் மற்றும் உரிய காலங்கள் பற்றிய தகவல்களைப் பெறலாம். தேவைப்படும் பொழுது அக்கட்டுரையில் செய்யப்பட்ட மாற்றங்களையும் ஒப்பிட்டு பார்க்கவும் முடியும்.

சிறப்புக் கட்டுரைகள் பக்கத்தில் விக்கிப்பீடியாவின் சிறந்த கட்டுரைகள் என்று பயனர்கள் தேர்ந்தெடுத்த கட்டுரைகளைக் காணலாம். இவையன்றி விக்கிப்பீடியாவின் முகப்புப் பக்கத்தில் காட்சிக்கு வைக்கப்பட்ட கட்டுரைகளை முதற்பக்க கட்டுரைகள் என்ற பக்கத்தில் காணலாம். இவ்வாறான கட்டுரைகள் விக்கிப்பீடியார்களால் ஒரு வரைமுறையோடு தேர்ந்தெடுக்கப்படுகின்றன.

**கட்டுரைகளை எப்படி மேம்படுத்துவது**

ஒரு கட்டுரையில் சரியான தகவல்களை இணைப்பதோ, அல்லது தவறான தகவல்களை நீக்குவதோ கட்டுரையை மேம்படுத்துவது ஆகும். சரியான தகவல் என்று தீர்மானம் செய்ய விக்கிப்பீடியா வழிகாட்டுகிறது. அதன் படி அச்சு ஊடகங்களான புத்தகங்கள், செய்தித்தாள்கள், வாரப் பத்திரிக்கைகள் மற்றும் வலைதளங்கள் போன்றவற்றில் வந்த செய்திகளை கலைக்களஞ்சியத்தில் பயனர்களால் சரிபார்க்கத் தக்கவாறு மேற்கோள்களாக தர வேண்டும். | } |
| --- | --- |
# ஏ. எம். ரத்னம்



**ஏ. எம். ரத்னம்** ஓர் இந்திய திரைப்பட தயாரிப்பாளரும் **சிறீ சூர்யா மூவிசு** திரைப்படத் தயாரிப்பு நிறுவனத்தின் தலைவரும் ஆவார். தமிழ் மற்றும் தெலுங்கு மொழிகளில் பல்வேறு வெற்றிப் படங்களை தயாரித்துள்ள இவர் இந்தியாவின் ஆந்திர மாநிலத்தைச் சேர்ந்தவர். இவருக்கு சொந்தமான *சிறீ சூர்யா மூவிஸ்* நிறுவனம் தயாரித்த, *சினேகம் கொசம்* உள்ளிட்ட மூன்று தெலுங்கு திரைப்படங்களும் வெற்றித் திரைப்படமாக அமைந்தது.  

பின்னர் 1996இல் சங்கர் இயக்கிய தமிழ்த் திரைப்படமான இந்தியன் திரைப்படம் பிரமாண்ட வெற்றி பெற்றது. பிறகு தமிழ்த் திரைப்படத்துறையில் மேலும் பல வெற்றித் திரைப்படங்களைத் தயாரித்துள்ளார். *கேடி*, *பொன்னியின் செல்வன்* திரைப்படங்களில் கதாநாயகனாக நடித்த நடிகர் ரவி கிருஷ்ணா இவரது இளைய மகனாவார்.  

## பெற்ற விருதுகள்
### பிலிம்பேர் விருதுகள்
- சிறந்த தமிழ் திரைப்படம் – *இந்தியன்* (1996)
- சிறந்த தமிழ் திரைப்படம் – *நட்புக்காக* (1998)

### இதர விருதுகள்
- சினிமா எக்ஸ்பிரஸ் விருதுகள் – சிறந்த தமிழ் திரைப்படம் – *இந்தியன்* (1996)

## தயாரித்த திரைப்படங்கள்
| எண் | திரைப்படம் | மொழி | குறிப்புகள் |
| --- | --- | --- | --- |
| 1991 | *கர்த்தவ்யம்* | தெலுங்கு | வெற்றி: விஜயசாந்தி - சிறந்த நடிகைக்கான தேசிய விருது |
| 1992 | *பெட்டாரிகம்* | தெலுங்கு | திரைக்கதை ஆசிரியராகவும் இயக்குநராகவும் |
| 1993 | *ஆசாயம்* | தெலுங்கு |  |
| 1994 | *தேஜஸ்வனி* | தெலுங்கு |  |
| 1994 | *சங்கல்பம்* | தெலுங்கு | இயக்கி |
| 1996 | *இந்தியன்* | தமிழ் | சிறந்த திரைப்படத்துக்கான பிலிம்பேர் விருது– தமிழ்
சினிமா எக்ஸ்பிரஸ் விருதுகள் – சிறந்த தமிழ் திரைப்படம்
*பாரதியூடு* என தெலுங்கில் மொழிகளில் |
| 1998 | *நட்புக்காக* | தமிழ் |  |
| 1998 | *எல்லாமே என் பொண்டாட்டிதான்* | தமிழ் |  |
| 1999 | *சினேகம் கொசம்* | தெலுங்கு |  |
| 1999 | *ஒக்கே ஒக்கடு* | தெலுங்கு | முதல்வன் திரைப்படத்தின் மீளுருவாக்கம் |
| 1999 | *காதலர் தினம்* | தமிழ் | *தில் கி தில் மேன்* என இந்தியிலும், *பிரேமிக்குல ரோஜு* என தெலுங்கிலும் மொழிமாற்றம் செய்யப்பட்டது |
| 2000 | *பிரியுராலு பிளிச்சின்டி* | தெலுங்கு |  |
| 2000 | *குஷி* | தமிழ் |  |
| 2001 | *குஷி* | தெலுங்கு |  |
| 2001 | *நாயக்* | இந்தி |  |
| 2002 | *ரன்* | தமிழ் |  |
| 2003 | *எனக்கு 20 உனக்கு 18* | தமிழ் |  |
| 2003 | *நீ மனசு நாகு தெலுசி* | தெலுங்கு |  |
| 2004 | *கோவில்* | தமிழ் |  |
| 2004 | *தூள்* | தமிழ் |  |
| 2003 | *நாகா* | தெலுங்கு | திரைக்கதை ஆசிரியராகவும் |
| 2003 | *பாய்ஸ்* | தமிழ் |  |
| 2004 | *கில்லி* | தமிழ் |  |
| 2004 | *7ஜி ரெயின்போ காலனி* | தமிழ் |  |
| 2005 | *சுக்ரன்* | தமிழ் |  |
| 2005 | *பொன்னியின் செல்வன்* | தமிழ் |  |
| 2005 | *சிவகாசி* | தமிழ் |  |
| 2006 | *பங்காரம்* | தெலுங்கு |  |
| 2006 | *கேடி* | தமிழ் |  |
| 2006 | *தர்மபுரி* | தமிழ் |  |
| 2008 | *பீமா* | தமிழ் |  |
| 2013 | *ஆரம்பம்* | தமிழ் |  |
| 2015 | *என்னை அறிந்தால்* | தமிழ் |  |
| 2016 | *வேதாளம்* | தமிழ் | } |
# பெண்களின் வரலாறு



**பெண்களின் வரலாறு** (*Women's history*) வரலாற்றில் பெண்களின் பங்கு குறித்தும் இவற்றை ஆய்வதற்கான வழிமுறைகள் குறித்தும் விவரிக்கின்றது. பதியப்பட்ட வரலாற்றில் பெண்களின் உரிமைகள் வளர்ந்து வந்ததும் தனிப்பெண்கள் மற்றும் பெண்குழுக்களின் வரலாற்று முக்கியத்துவம் குறித்த ஆய்வுகளும் வரலாற்று நிகழ்வுகளால் பெண்களுக்கு ஏற்பட்ட விளைவுகளும் இதில் அடங்கும். இத்தகைய பகுப்பின் மூலம் மரபார்ந்த வரலாற்றுக் கல்வியில் பெண்களின் பங்கை குறைத்தோ முற்றிலும் புறக்கணிக்கப்பட்டோ வருவதை பெண்ணியலாளர்கள் உறுதிப்படுத்துகின்றனர். இவ்வகையில் பெண்களின் வரலாறு என்பது வரலாற்றின் மீள்வாசிப்பாகும்.  

இத்தகைய கல்விக்கான முதன்மை மையங்களாக ஐக்கிய அமெரிக்காவும் பிரித்தானியாவும் உள்ளன; இரண்டாம்-அலைப் பெண்ணியல் வரலாற்றாளர்கள் இதற்கு முன்னோடியாக இருந்தனர். பெண்களின் சமநிலை இல்லாநிலையையும் ஒடுக்கத்தையும் வெளிப்படுத்திவந்த இப்பெண்ணியலாளர்கள் தங்கள் பெண் முன்னோர்களின் வாழ்க்கையை ஆராய முற்பட்டனர். அச்சில் எவ்வித தரவுகளும் இல்லாத நிலையைக் கண்டனர். வரலாறு பெரும்பாலும் ஆண்களாலேயே பொதுவிடத்தில் ஆண்களின் செயற்பாடுகள்—போர், அரசியல், பண்ணுறவாண்மை மற்றும் நிர்வாகம்— குறித்து எழுதப்பட்டிருந்தது. பெண்கள் பொதுவாக புறக்கணிக்கப்பட்டிருந்தனர் அல்லது குறிப்பிடப்பட்டிருந்தால் வழமையாக பாலினப் பங்களிப்பாளர்களாக, மனைவிகள், தாயார்கள், மகள்கள், துணைவிகளாக குறிப்பிடப்பட்டிருந்தனர். வரலாறு "குறிப்பிடத்தக்க" விடயங்களால் மதிப்புக் கூட்டப்பட்டிருந்தது.  

## மேற்சான்றுகள்
# மலை வாழிடம்

மாநிலம் அபு மலை]]  
, கஜ்சியார்]]  
மிகப் புகழ்வாய்ந்த மலைவாசத்தலமான முர்ரீ]]  

**கோடை கால வாழிடம்** அல்லது **மலை வாழிடம்** (ஆங்கிலம்:Summer residence அல்லது Hill station) என்பது சுற்றுலா இடங்களில் ஒன்றாகும். உலகெங்கிலும் குறிப்பாக கோடைகால வெப்பம் அதிகமுள்ள ஆசிய, ஆப்பிரிக்க நாடுகளில், இவ்விடங்கள் புகழ்பெற்ற சுற்றுலா இடங்களாக விளங்குகின்றன. ஆங்கில ஆதிக்கத்துக்கு உட்பட்ட நாடுகளில், குறிப்பாக ஆசிய கண்டத்தில், ஐரோப்பியர் தங்களின் வெப்பத்தை தணிக்க வசதியாக மலைப் பிரதேசங்களில், வாழிடங்களானது ஆங்கில அரசாங்கத்தால் உருவாக்கப்பட்டன. இவை பெரும்பாலும் 1,000 மீட்டர் முதல் 2,500 மீட்டர் (3,300 முதல் 8,200 அடி) வரையிலான உயரமுள்ள பகுதிகளிலேயே அமைக்கப்பட்டன. அரிதாக இதைவிட உயர்ந்த இடங்களிலும் அமைக்கப்பட்டுள்ளன.  

## வரலாறு
இந்தியாவில் மலை வாழிடங்கள் பல்வேறு காரணங்களுக்காக நிறுவப்பட்டன. 1857 ஆம் ஆண்டு சிப்பாய் கிளர்ச்சிக்குப் பிறகு, "வடக்கில் இமயமலைக்கும் தெற்கில் நீலகிரி மலைக்கும் தப்பிச் செல்லும் வகையில் பிரித்தானியர் இடங்களைக் கண்டறிந்தனர்." 1857 க்கு முன்பே இது தொடங்கியது. மற்ற காரணிகளாக இந்தியாவில் வாழ்வதில் உள்ள ஆபத்து பற்றிய கவலைகளை உள்ளடக்கியிருந்தன. மலைநகரங்களில் ஐரோப்பியரின் சொந்த நாட்டின் சூழலை உருவாக்கினர். இது லார்ட்டனின் அறிக்கையில் விளக்கப்பட்டுள்ளது. 1870 களில் இதைப்பற்றி, "ஆங்கில மழையைப் போன்ற அழகான மழை, அத்தகைய சுவையான ஆங்கில உணவு." என குறிப்பிட்டார். 1860 களில் சிம்லா அதிகாரப்பூர்வமாக "கோடைக்கால தலைநகர்" என ஆக்கப்பட்டது. மேலும் மலைப் பகுதிகளில் "குறிப்பாக 1857 கிளர்ச்சிக்குப் பின்னர், அரசியல் மற்றும் இராணுவ அதிகார மையங்களாக ஆக்கப்பட்டன."  

## தமிழகத்தின் கோடை கால வாழிடங்கள்
1. கோடைக்கானல்
1. ஊட்டி
1. குன்னூர்
1. ஏற்காடு
1. :ஏற்காடு, ஐரோப்பியர்களின் கோடைக்கால மலை வாழிடங்களில் ஒன்றாக, 1862 ஆம் ஆண்டில், ஆங்கில அரசாங்கத்தால் அறிவிக்கப்பட்டது. இராணுவ அதிகாரியாக இருந்த, "டொக்ளசு ஆமில்டன்" (Dougles Hamilton), சென்னை மாகாண அரசிடம் (Madras government) பரிந்துரைத்தார். அப்பரிந்துரையில், ஐரோப்பியர்களின் வருகையால், ஏற்காடு என்ற மலை வாழிடம், கோடை வாழிடமாக வளர்ந்துள்ளதை விளக்கியிருந்தார். அதன் பிறகு, 1863 ஆம் ஆண்டு, சேர்வராயன் மலைப் பகுதியில் இருந்த 80 சுற்றலா இடங்களை, ஆங்கில அரசாங்கம் வெளியிட்டது. இந்த அறிவிப்பால், உலகின் பல நாடுகளில் இருந்து சுற்றுலாப் பயணிகள் ஏற்காடு அதிகமாக வரத் தொடங்கினர்.
1. கொல்லிமலை